smcproject/ml-wiki-sentences huggingface dataset:
അതിരുകൾ കിഴക്ക് - കോൾനിലങ്ങൾ പടിഞ്ഞാറ് - കനോലി കനാൽ തെക്ക്‌ - ഏനാമാവ് പുഴ വടക്ക് - മുല്ലശ്ശേരി പഞ്ചായത്ത് വാർഡുകൾ പാടൂർ വെസ്റ്റ്‌ പാടൂർ ഈസ്റ്റ്‌ പാടൂർ സെൻറർ വെങ്കിടങ്ങ് വെസ്റ്റ്‌ വെങ്കിടങ്ങ് നോർത്ത്‌ കണ്ണോത്ത്‌ വെങ്കിടങ്ങ് ഈസ്റ്റ്‌ കരുവന്തല ഈസ്റ്റ്‌ കോഞ്ചിറ കെട്ടുങ്ങൽ കരുവന്തല സൗത്ത്‌ മേച്ചേരിപ്പടി തൊയക്കാവ് സെൻറർ കോടമുക്ക് തൊയക്കാവ് വെസ്റ്റ്‌ കുണ്ടഴിയൂർ പുളിക്കകടവ് സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് മുല്ലശ്ശേരി വിസ്തീര്ണ്ണം 20.47 ചതുരശ്ര കിലോമീറ്റർ ജനസംഖ്യ 25,222 പുരുഷന്മാർ 11,883 സ്ത്രീകൾ 13,339 ജനസാന്ദ്രത 1232 സ്ത്രീ : പുരുഷ അനുപാതം 1122 സാക്ഷരത 89.53% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/venkitangupanchayat Archived 2011-01-20 at the Wayback Machine .
വെങ്കിടേഷ് പ്രസാദ്‌ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
ഒരു ഇന്ത്യൻ ക്രിക്കറ്റ് താരമാണ് വെങ്കിടേഷ് പ്രസാദ്‌ .
വെങ്ങല്ലൂർ ഇംഗ്ലീഷ് വിലാസം https://ml.wikipedia.org/wiki/Vengalloor വെങ്ങല്ലൂർ കവല
ഇടുക്കിജില്ലയിലെ തൊടുപുഴക്കടുത്ത് സ്ഥിതിചെയ്യുന്ന ഒരു ചെറിയ ഗ്രാമമാണ് വെങ്ങല്ലൂർ .
മൂവാറ്റുപുഴയിൽനിന്നും തൊടുപുഴയിലേക്കുള്ള വഴിയിൽ തൊടുപുഴ നഗരത്തിലേക്കുള്ള പ്രവേശനകവാടമാണ് ഇവിടം.
തൊടുപുഴ നഗരത്തിനെ ചുറ്റിയുള്ള ബൈപാസ് റോഡുകൾ ഇവിടെ ആരംഭിക്കുന്നു.
ഉടുമ്പന്നൂർ - വെങ്ങല്ലൂർ ബൈപാസ്, വെങ്ങല്ലൂർ - കോലാനി ബൈപാസ് എന്നീ ബൈപാസുകൾ ഇതുവഴി കടന്നുപോകുന്നു.
വെങ്കിടങ്ങ് ഇംഗ്ലീഷ് വിലാസം https://ml.wikipedia.org/wiki/Venkitangu
തൃശ്ശൂർ ജില്ലയിലെ ഒരു ഗ്രാമമാണ് വെങ്കിടങ്ങ് .
2001-ലെ ജനസംഖ്യാ കണക്കനുസരിച്ച് ഇവിടുത്തെ ആകെ ജനസംഖ്യ 11,680 ആണ്.
അതിൽ 5,441 പേർ പുരുഷന്മരും 6,239 പേർ വനിതകളുമാണ്.
വെങ്കിടങ്ങ് എന്ന പേർ നിലവിൽ വന്നതിന് ചരിത്രപരമായി രേഖകൾ ഇല്ല.
വൻകിടങ്ങ് എന്ന വാക്ക് ലോപിച്ച് വെങ്കിടങ്ങ് എന്നായി മാറിയതാണെന്നതാണ് ഒരനുമാനം.
പഴയ തലമുറക്കാരുടെ അഭിപ്രായപ്രകാരം ഈ പ്രദേശത്ത് ഒരു വൻകിടങ്ങ് ഉണ്ടായിരുന്നു.
അങ്ങനെയാവാം ഇവിടം വൻകിടങ്ങ് എന്നറിയപ്പെടാൻ തുടങ്ങിയതും അതു പിന്നീട് ലോപിച്ച് വെങ്കിടങ്ങ് എന്നായി മാറിയതും.
ഒരു ഫ്യുഡൽ വ്യവസ്ഥിതി നിലനിന്നിരുന്ന ഈ ദേശം ചേര രാജാക്കന്മാരുടെ ഭരണത്തിൻ കീഴിലായിരുന്നു.
ചേര രാജാക്കന്മാരുടെ സ്ഥാനപ്പേരായ "ആതൻ" എന്നത് ഈ പ്രദേശത്തിലെ നെല്പ്പടങ്ങളുടെ പേരിൽ കാണപ്പെടുന്നു.
എലാത, കണ്ണാതാ, പൊണ്ണാത എന്നിവ ഇതിനു ഉദാഹരണങ്ങളാണ്.
ഫ്യുഡൽ വ്യവസ്ഥിതിക്ക് തെളിവായി നിരവധി നമ്പൂതിരി മനകൾ ഇവിടെ കാണാം.
ചൂനാമന, പടേരിമന, മാന്തറ്റമന, ചേന്നാസ്മന, ഉള്ള്ന്നൂർമന എന്നിവ ഇവയിൽ ചിലതാണ്.
വെങ്കിട്ടരാജ പുണിഞ്ചിത്തായ ഇംഗ്ലീഷ് വിലാസം https://ml.wikipedia.org/wiki/Venkitaraja_puninchithaya
തുളുഭാഷാ പണ്ഡിതനും ഗവേഷകനുമായിരുന്നു ഡോ. വെങ്കിട്ടരാജ പുണിഞ്ചിത്തായ (14 ജൂലൈ 2012).
തുളു ലിപിയെപ്പറ്റി പുറംലോകം അറിഞ്ഞത് ഇദ്ദേഹത്തിന്റെ ഗവേഷണഫലമായിട്ടാണ്.
മുള്ളേരിയ ബെള്ളൂർ ഐത്തടുക്കയിൽ ദാമോദര പുണിഞ്ചിത്തായയുടെയും സരസ്വതി അമ്മയുടെയും മകനായി ജനിച്ചു.
തു­ളു ഭാ­ഷ­യ്­ക്ക് ലി­പി ഉ­ണ്ടാ­ക്കി­യതും ഇ­ദ്ദേ­ഹ­മാ­യി­രുന്നു.
പി­താ­വിൽ നി­ന്നാ­ണ് തു­ളു ഭാഷ­യെ കു­റി­ച്ചു­ള്ള പ­ല അ­റി­വു­കളും ല­ഭി­ച്ചത്.
നി­രവ­ധി കൃ­തി­കൾ ഇ­ദ്ദേ­ഹം ക­ന്ന­ഡ­യി­ലേ­ക്ക് മൊ­ഴി­മാ­റ്റം ന­ട­ത്തി­യി­ട്ടു­ണ്ട്.
തുളു അക്കാദമിയുടെ ആദ്യത്തെ പ്രസിഡന്റായിരുന്നു.
ശ്രീഭാഗവതം, തുളു ഭാഗവതം, തുളു ദേവീ മാഹാത്മ്യം, കാവേരി തുടങ്ങി തുളുഭാഷയിൽ രചിക്കപ്പെട്ട അപൂർവ താളിയോല ഗ്രന്ഥങ്ങൾ പുണിഞ്ചിത്തായ കണ്ടെടുത്ത് പുസ്തക രൂപത്തിൽ പ്രസിദ്ധീകരിച്ചു.
മധൂരുകാരനായ വിഷ്ണുതുംഗയെഴുതിയ ഭാഗവതം, ഉഡുപ്പിക്കാരനായ അരണാബ്ജിയുടെ തുളു മഹാഭാരതം എന്നിവ അദ്ദേഹം താളിയോലയിൽനിന്നും കന്നടയിലേക്ക് മൊഴിമാറ്റം നട­ത്തി­യി­രുന്നു.
എഴുത്തുകാരൻ ആരെന്നറിയാത്ത കാവേരി­യും, ദേവിമാ­ഹാത്മ്യവും കന്നടയിലാക്കിയത് വെങ്കിട്ടരാജയാണ്.
കർ­ണ്ണ­പർ­വ്വ­വും ക­ന്ന­ട­യി­ലേ­ക്ക് പ­രി­ഭാ­ഷ­പ്പെ­ടു­ത്തി­യി­രുന്നു.
കന്നടയിലും തുളുവിലുമായി ഇരുപത് പുസ്തകങ്ങൾ രചിച്ചിട്ടുണ്ട്.
ദേശീയ അധ്യാപക അവാർഡ്‌ ജേതാവ് കൂടിയായ ഇദ്ദേഹം എടനീർ സ്വാമിജീസ് ഹൈസ്‌കൂളിലെ സംസ്‌കൃതം അധ്യാപകനായിരുന്നു.
നാടക നടൻ, പ്രസംഗകൻ, സാംസ്‌കാരിക പ്രവർത്തകൻ എന്നിങ്ങനെ എല്ലാ രംഗത്തും തിളങ്ങി.
കൃതികൾ ശ്രീഭാഗതോ (തർജമ) കാവേരി (തർജമ) ദേവീമാഹാത്മ്യം (തർജമ) തുളു മഹാഭാഗവതോ (തർജമ) ആളഡെ(തുളു കവിതാസമാഹാരം) കന്നഡ ആളഡെ(തുളു കവിതാസമാഹാരം) നാനു എല്ലാകാലല്ലി നടയിത്തേനെ(തുളു കവിതാസമാഹാരം) ബുഗുഡി ഗാളിപഠ
32 തുളു ഗവേഷണ കൃതികളും രചിച്ചിട്ടുണ്ട്.
തുളുഭാഗവതൊ, കാവേരി മഹാത്മെ, ദേവി മഹാത്മെ, മഹാഭാരത തുടങ്ങിയ പുരാണ തുളുകൃതികൾ കന്നഡ ഭാഷയിലേക്ക് തർജമ ചെയ്തു.
കർണപർവ യക്ഷഗാനം തുളുഭാഷയിൽനിന്നും കന്നഡിലേക്ക് മൊഴിമാറ്റം നടത്തി.
വൈക്കം മുഹമ്മദ് ബഷീറിന്റെ ന്റുപ്പുപ്പാക്ക് ഒരാനയുണ്ടാർന്നു നോവലും എം ടി വാസുദേവൻ നായരുടെ ഒരു നോവലും കന്നഡ ഭാഷയിലേക്ക് തർജിമ ചെയ്തിട്ടുണ്ട്.
ആന്ധ്ര ദ്രവീഡിയൻ സർവ്വകലാശാല 2008 ൽ മികച്ച ഗവേഷകനുള്ള അവാർഡ് നൽകി ആദരിച്ചിട്ടുണ്ട്.
1991 ൽ ദേശീയ അധ്യാപക അവാർഡിനും അദ്ദേഹം അർഹനായിട്ടുണ്ട്.
കർണ്ണാടക തുളു സാഹിത്യ അക്കാദമി അംഗം, തുളു നിഘണ്ടു എഡിറ്റോറിയൽ ബോർഡംഗം, മഞ്ചേശ്വരം ഗോവിന്ദപൈ മെമ്മോറിയൽ കമ്മിറ്റിയംഗം എന്നീ ദേശീയ തല കമ്മിറ്റികളിൽ പ്രവർത്തിച്ചിട്ടുണ്ട്.
കേരള ആർക്കിംഗ്‌സ് വകുപ്പ് അംഗം, കേരള കന്നഡ പാഠപുസ്തക കമ്മിറ്റിയംഗം, കാസർകോട് ചരിത്രവിഭാഗം അധ്യക്ഷൻ, എന്നീ സ്ഥാനങ്ങളും വഹിച്ച അദ്ദേഹം കാസർകോട് ജില്ലയിലെ മഞ്ചേശ്വരത്ത് തുടങ്ങിയ കേരള തുളു അക്കാദമിയുടെ പ്രഥമ ചെയർമാൻ സ്ഥാനവും അലങ്കരിച്ചിട്ടുണ്ട്.
അവലംബം ↑ http://www.kasargodvartha.com/2012/07/dr-venkita-raja-puninchithaya-passes.html#.
UAFfuh0eEhY ↑ അധിക വായനക്ക് പുറം കണ്ണികൾ വിടപറഞ്ഞത് സപ്തഭാഷകളെ സ്‌നേഹിച്ച അധ:സ്ഥിതരുടെ ഭാഷാപിതാവ്
സ്പാനിഷ് ആഭ്യന്തരയുദ്ധം ഇംഗ്ലീഷ് വിലാസം https://ml.wikipedia.org/wiki/Spanish_Civil_War
1936 ജൂലൈ 17 മുതൽ 1939 ഏപ്രിൽ 1 വരെ സ്പെയിനിൽ നടന്ന വൻ അഭ്യന്തരസംഘട്ടനങ്ങളെയാണ്‌ സ്പാനിഷ് അഭ്യന്തരയുദ്ധം എന്ന് വിശേഷിപ്പിക്കുന്നത്.
പ്രസിഡന്റ് മാനുവൽ അസാനയുടെ നേതൃത്വത്തിലുള്ള രണ്ടാം സ്പാനിഷ് റിപ്പബ്ലിക്ക് സർക്കാരിനെതിരെ യാഥാസ്ഥിതിക കോൺഫെഡെറേഷോൻ എസ്പാനൊള ദെ ഡെറെക്കാസ് ഓട്ടോണൊമാസ് (C.E.D.A), കാർലിസ്റ്റ് ഗ്രൂപ്പുകൾ, ഫാസിസ്റ്റിക്ക് ഫാലങെ എസ്പാനോള ദെ ലാസ് J.O.N.S. എന്നീ വിഭാഗങ്ങളുടെ പിന്തുണയോടെ ഒരു വിഭാഗം സ്പാനിഷ് കരസേനാ ജനറൽമാർ സൈനികകലാപത്തിനു ശ്രമിച്ചതാണ് സംഘട്ടനങ്ങളുടെ തുടക്കം.
യുദ്ധഫലമായി കലാപകാരികൾ റിപ്പബ്ലിക്ക് സർക്കാരിനെ താഴെയിറക്കി ജനറൽ ഫ്രാൻസിസ്കോ ഫ്രാങ്കോയുടെ നേതൃത്വത്തിലുള്ള ഏകാധിപത്യഭരണം‍ സ്ഥാപിച്ചു.
യുദ്ധാനന്തരം എല്ലാ വലത്തുപക്ഷ രാഷ്ട്രീയപാർട്ടികളെയും ഫ്രാങ്കോയുടെ സ്റ്റേറ്റ് പാർട്ടിയുമായി ലയിപ്പിക്കുകയും ചെയ്തു.
അവലംബം ↑ Thomas, p. 628 ↑ Thomas, p. 619 ↑ മരിച്ചവരുടെ എണ്ണം ഒരു തർക്കവിഷയമാണ്‌; ഏതാണ്ട് 5 ലക്ഷത്തിനും 10 ലക്ഷത്തിനുമിടയ്ക്ക് ആളുകൾ മരിച്ചതായി കണക്കാക്കുന്നു.
വർഷങ്ങൾ കഴിയുന്തോറും ചരിത്രകാരന്മാർ മരണസംഖ്യ കുറച്ച് കണക്കാക്കിപ്പോന്നു.
ആധുനിക ഗവേഷണം 5 ലക്ഷം മരണം എന്നതാവണം ശരി എന്ന നിഗമനത്തിലേയ്ക്കാണ്‌ വിരൽചൂണ്ടുന്നത്.
ഹ്യൂ തോമസ്, സ്പാനിഷ് അഭ്യന്തരയുദ്ധം (2001), pp. xviii 899–901, ഉൾപ്പെടെ.
1 2 Payne, Stanley Fascism in Spain, 1923-1977 , pp. 200-203, 1999 Univ. of Wisconsin Press
സ്പാനിഷ്‌ ഭാഷ ഇംഗ്ലീഷ് വിലാസം https://ml.wikipedia.org/wiki/Spanish_language
വടക്കൻ സ്പെയിനിൽ ഉത്ഭവിച്ച ഒരു ഇന്തോ-യൂറോപ്പിയൻ ഭാഷയാണ് ‌ സ്പാനിഷ്‌ ഭാഷ ( español ).
പതിനഞ്ചാം നൂറ്റാണ്ടിനും പത്തൊമ്പതാം നൂറ്റാണ്ടിനുമിടയിലെ സ്പാനിഷ് ആധിപത്യക്കാലത്താണ്‌ ഈ ഭാഷ ആഫ്രിക്ക, അമേരിക്ക, ഏഷ്യ-പസഫിക്ക് എന്നീ പ്രദേശങ്ങളിൽ പ്രചരിച്ചത്.
ഒരു റോമാനിക് ഭാഷയായ ഇത് മാതൃഭാഷയായ ജനങ്ങളുടെ ഏണ്ണം 32 കോടിക്കും 40 കോടിക്കും ഇടയിലാണ്‌.
‍ ഈ ഭാഷ സംസാരിക്കുന്നവരുടെ ആകെ ഏണ്ണം 50 കോടിയോളമാണ്‌ - ഇംഗ്ലീഷ് , ചൈനീസ് എന്നീ ഭാഷകൾ കഴിഞ്ഞാൽ ലോകത്തിൽ ഏറ്റവും കൂടുതൽ സംസാരിക്കപ്പെടുന്ന ഭാഷയാണിത്.
Hispanic World അവലംബം ഗ്രന്ഥസൂചിക {{ cite journal }} : Cite journal requires | journal= ( help ) ; Invalid | ref=harv ( help ) {{ cite book }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) .
കൂടുതൽ വായനയ്ക്ക് Nadeau, Jean-Benoît and Julie Barlow.
The Story of Spanish .
St Martin’s Press , 2013.
" The rise of Spanish Hats off ."
June 1, 2013.
പുറത്തേയ്ക്കുള്ള കണ്ണികൾ സ്പാനിഷ്‌ ഭാഷ വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് Travel ഗൈഡ് വിക്കിവൊയേജിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് വിവരങ്ങൾ വിക്കിഡാറ്റയിൽനിന്ന് സ്‌പാനിഷ് edition of Wikisource , the free library Dictionary of the RAE Real Academia Española 's official Spanish language dictionary (in Spanish) Spanish – BBC Languages USA Foreign Service Institute Spanish basic course Spanish evolution from Latin Spanish phrasebook on Wikivoyage Vocabulary - Language Spanish Size and nature of the Spanish vocabulary Collins Unabridged English - Study Spanish Spanish to English Archived 2017-08-08 at the Wayback Machine .
(നിഘണ്ടു)
സ്പാൻഡൗ തടവറ ഇംഗ്ലീഷ് വിലാസം https://ml.wikipedia.org/wiki/Spandau_Prison
52°31′16″N 13°11′07″E ﻿ / ﻿ 52.52111°N 13.18528°E ﻿ / 52.52111; 13.18528 സ്പാൻഡൗ തടവറ 1951 -ൽ
പശ്ചിമ ബർളിനിലെ സ്പാൻഡൗ നഗരഭാഗത്തിൽ ഉണ്ടായിരുന്ന ഒരു ജയിലാണ് സ്പാൻഡൗ തടവറ (Spandau Prison) .
1876 -ൽ നിർമ്മിച്ച ഈ ജയിൽ ഇതിലെ അവസാന അന്തേവാസിയായ റുഡോൾഫ് ഹെസ്സിന്റെ മരണശേഷം നിയോ നാസികൾ ഒരു ആരാധനാകേന്ദ്രമാക്കുന്നതു തടായാനായി തകർത്തുകളഞ്ഞു.
പിന്നീട് ജർമനിയിൽ നിലനിർത്തിയ ബ്രിട്ടീഷ് പട്ടാളക്കാർക്ക് ഒരു ഷോപ്പിംഗ് കോംപ്ലക്സ് ഇതേ സ്ഥാനത്ത് നിർമ്മിക്കുകയുണ്ടായി.
പട്ടാളക്കാരെ തടവിൽ പാർപ്പിക്കാനായി 1876 -ലാണ് സ്പാൻഡൗ തടവറ നിർമ്മിച്ചത്.
1919 മുതൽ മറ്റുള്ളവരെയും തടവിലിടാൻ തുടങ്ങിയ ഇവിടെ ഒരെഉ സമയം 600 പേരെ പാർപ്പിക്കാനുള്ള ഇടമാണ് ഉണ്ടായിരുന്നത്.
1933 -ലെ റീക്‌സ്റ്റാഗ് തീപ്പിടുത്തത്തിനു ശേഷം ഹിറ്റ്‌ലറുടെ എതിരാളികളെ തടവിലിടാനും പീഡിപ്പിക്കാനും ഈ തടവറ ഉപയോഗിച്ചിരുന്നു.
നാസിപീഡനകേന്ദ്രങ്ങളുടെ ഒരു ആദ്യരൂപം എന്ന് ഈ തടവറയെ വിളിക്കാനാവും.
എതിരാളികളെ തടവിലിടാനും ദ്രോഹിക്കാനും ഗെസ്റ്റപ്പോ ഈ ജയിൽ ഉപയോഗിച്ചിരുന്നു.
പിന്നീട് പീഡനകേന്ദ്രങ്ങൾ ഉണ്ടാക്കിയപ്പോൾ ഇവിടെയുള്ള തടവുകാരെ അങ്ങോട്ട് കൊണ്ടുപോയി.
രണ്ടാം ലോകമഹായുദ്ധത്തിനു ശേഷം ന്യൂറംബർഗ് വിചാരണകളിലെ നാസി കുറ്റവാളികളെ പാർപ്പിക്കാൻ ആണ് ഈ തടവറ ഉപയോഗിച്ചത്.
അവസാനം ആകെ ഏഴുപേരെ മാത്രമേ ഇവിടെ തടവിൽ ഇടുകയുണ്ടായുള്ളൂ.
1947 ജൂലൈ 18 -ന് ന്യൂറംബർഗിൽ നിന്നും ഇവിടെ എത്തിയവർ: പേര് ക്രമ സംഖ്യ വിധി തടവ് തീർന്ന ദിവസം വിട്ടയച്ചോ മരിച്ചോ ജനനം മരണം പ്രായം കോൺസ്റ്റാന്റിൻ വൺ ന്യൂറത് 3 15 വർഷം 6 നവംബർ 1954 നേരത്തേ വിട്ടയച്ചു 2 ഫെബ്രുവരി 1873 14 ആഗസ്ത് 1956 83 എറിക് റീഡർ 2 ജീവപര്യന്തം 26 സെപ്തംബർ 1955 നേരത്തേ വിട്ടയച്ചു 24 ഏപ്രിൽ 1876 6 നവംബർ 1960 84 കാൾ ഡോണിസ് 4 10 വർഷം 30 സെപ്തംബർ 1956 16 സെപ്തംബർ 1891 24 ഡിസംബർ 1980 89 വാൽതർ ഫങ്ക് 6 ജീവപര്യന്തം 16 മെയ് 1957 നേരത്തേ വിട്ടയച്ചു 18 ആഗസ്ത് 1890 31 May 1960 69 ആൽബർട്ട് സ്പീർ 5 20 വർഷം 30 സെപ്തംബർ 1966 19 മാർച്ച് 1905 1 സെപ്തംബർ 1981 76 ബാൾഡർ വൺ ഷിറാത് 1 20 വർഷം 30 സെപ്തംബർ 1966 9 മെയ് 1907 8 ആഗസ്ത് 1974 67 റുഡോൾഫ് ഹെസ് 7 ജീവപര്യന്തം 17 ആഗസ്ത് 1987 ജയിലിൽ വച്ച് മരിച്ചു 26 ഏപ്രിൽ 1894 17 ആഗസ്ത് 1987 93
ഏഴുപേരിൽ മൂന്നുപേരെ അവരുടെ നിർദ്ദിഷ്ടതടവുകാലം കഴിഞ്ഞും ജീവപര്യന്തം തടവു വിധിച്ചിട്ടും മറ്റു മൂന്നുപേരെ ആരോഗ്യകാരണങ്ങളാൽ നേരത്തെയും മോചിപ്പിച്ചു.
1966 മുതൽ 1987 വരെയുള്ള കാലത്ത് റുഡോൾഫ് ഹെസ്സ് മാത്രമായിരുന്നു ഈ തടവറയിലെ ഏക തടവുകാരൻ.
ആ ജയിലിന്റെ വാർഡനായ യൂജിൻ ബേഡ് മാത്രമായിരുന്നു ഹെസ്സിനെക്കൂടാതെ ആ ജയിലിൽ ഉണ്ടായിരുന്നത്.
രണ്ടുപേരും തമ്മിൽ ഉറ്റസൗഹൃദം ഉടലെടുക്കുകയും, പിന്നീട് ഹെസ്സിനെപ്പറ്റി ലോകത്തിലെ ഏറ്റവും ഏകാന്തനായ മനുഷ്യൻ (The Loneliest Man in the World) എന്ന പേരിൽ ബേഡ് ഒരു പുസ്തകം പ്രസിദ്ധീകരിക്കുകയും ചെയ്തു.
യുദ്ധാനന്തരം ജർമനിയെ നിയന്ത്രിക്കാൻ സഖ്യകക്ഷികൾ ഉണ്ടാക്കിയ സഖ്യം തകർന്നതിനുശേഷം സഖ്യകക്ഷികൾ നാലുകൂട്ടരുംകൂടി നിയന്ത്രിച്ചിരുന്ന രണ്ടു കാര്യാലയങ്ങളിൽ ഒന്നായിരുന്നു ഈ തടവറ.
നാലുശക്തികളും ഈ ജയിലിനെ മാസംതോറും മാറിമാറി വർഷത്തിൽ മൂന്നുമാസമാണ് നിയന്ത്രിച്ചിരുന്നത്.
ജയിലിനുമുകളിൽ പാറിയിരുന്ന കൊടി നോക്കി ആരുടെ നിയന്ത്രണത്തിലാണ് ജയിൽ ഉള്ളതെന്നു കണ്ടുപിടിക്കാമായിരുന്നു.
1966 -ൽ സ്പിയറും വോൺ ഷിറാക്കും മോചിതരായ ശേഷം ഈ ജയിലിൽ ഒറ്റയ്ക്കായ ഹെസ്സും മരിച്ചതോടെ നവനാസികൾ ഇതൊരു തീർത്ഥാടനകേന്ദ്രമാക്കുന്നതു തടയാനായി 1987 -ൽത്തന്നെ ഈ തടവറ ഇടിച്ചുനിരത്തി.
അതു ഒന്നുകൂടെ ഉറപ്പുവരുത്താൻ പിന്നീട് ഈ സ്ഥലം ഒരു ഷോപ്പിംഗ് സെന്ററിൽ വരുന്ന കാറുകൾ പാർക്കുചെയ്യാനുള്ള സ്ഥലമാക്കി മാറ്റി.
തകർത്ത ജയിലിന്റെ സർവ്വഅവശിഷ്ടവും പൊടിച്ച് ഉത്തരസമുദ്രത്തിൽ വിതറുകയോ മുൻ‌ ബ്രിട്ടീഷ് സൈനികആസ്ഥാനം നിന്നിടത്ത് കുഴിച്ചുമൂടുകയോ ചെയ്തു.
2013 -ലെ ബിബിസിയുടെ പുരാവസ്തുക്കളെപ്പറ്റിയുള്ള ഒരു പരിപാടിയിൽ ഇവിടെ നിന്നുമുള്ള ഒറ്റ ഒരു ഇഷ്ടിക കൊണ്ടുവന്നിരുന്നു.
തടവറ
നൂറുകണക്കിനാളുകളെ ഒരുമിച്ചു താമസിപ്പിക്കാനുതകുന്ന വിധത്തിലാണ് ഈ ജയിൽ സജ്ജീകരിച്ചിരുന്നത്.
അതീവസുരക്ഷയിൽ ഒരുക്കിയിരുന്ന ഇതിന്റെ മുകളിൽ മുള്ളുകമ്പിവേലിയും വൈദ്യുതവേലിയുമൊക്കെ ഉണ്ടായിരുന്നു.
ഒന്നിന് ഉയരം 4.5 m (15 ft.), മറ്റൊന്നിന് 9 m (30 ft.), വൈദ്യുതവേലികൊണ്ട് മറ്റൊന്ന് 3 m (10 ft.), അതിനും വെളിയിൽ മുള്ളുകമ്പികൊണ്ട് വേറൊന്ന്.
തമ്മിൽ ആശയവിനിമയം ചെയ്യാതിരിക്കാൻ ഒന്നിടവിട്ട മുറികളിലാണ് തടവുകാരെ പാർപ്പിച്ചിരുന്നത്.
യന്ത്രത്തോക്കുകളുമായി 60 കാവൽക്കാർ 24 മണിക്കൂറും കാവലിന് പട്ടാളക്കാർ നിന്നിരുന്നു.
ലൈബ്രറിയും പ്രാർത്ഥനാമുറിയുമായി ചില മുറികൾ സജ്ജീകരിച്ചിരുന്നു.
ഓരോ തടവുമുറിയും ഏതാണ്ട് 3 മീറ്റർ നീളവും 2.7 മീറ്റർ നീളവും  4 മീറ്റർ ഉയരവും ഉള്ളതായിരുന്നു.
അന്തേവാസികളുടെ കാഴ്ചപ്പാടിൽ തടവറയിലെ ഏറ്റവും പ്രധാനപ്പെട്ട സ്ഥലം അതിലെ ഉദ്യാനമായിരുന്നു.
തീരെ കുറച്ചുതടവുക്കാർ മാത്രം ഉള്ളുവെന്നതിനാൽ വളരെയേറെ സ്ഥലം ഉദ്യാനത്തിന് ഉണ്ടായിരുന്നു.
ആദ്യാമൊക്കെ ഓരോരുത്തർക്കും സ്വന്തമായി ചെറിയ പച്ചക്കറികളൊക്കെ നടാനായി വീതിച്ചു നൽകിയിരുന്നു.
ഡോനിസിന് പയറുകൾ നടാനായിരുന്നു ഇഷ്ടം, ഫങ്കിന് തക്കാളിയും, സ്പീയറിന് ഡെയ്സിയുമായിരുന്നു പ്രിയപ്പെട്ടത്.
എന്നാൽ സോവിയറ്റുകാർ പൂക്കൾ നടുന്നത് തടഞ്ഞു.
ഓരോ കാലത്ത് ഓരോ ആൾക്കാർ നിയന്ത്രണം ഏറ്റെടുക്കുമ്പോൽ അവർക്കിഷ്ടമായ രീതിയിലായിരുന്നു കാര്യങ്ങളുടെ നടത്തിപ്പുകൾ.
അങ്ങനെ ഉദ്യാനത്തിന്റെ നടത്തിപ്പു തന്നെ വേണ്ടുംവണ്ണമല്ലാതെ മാറി.
ഒരു മുൻ ആർക്കിടെക്ട് ആയ സ്പീയർ അതിനെ ഏറ്റെടുക്കുകയും നല്ല നടവഴികൾ എല്ലാമുള്ള ഒരു മികച്ച് ഔദ്യാനമാക്കി അതിനെ മാറ്റുകയും ചെയ്തു.
ഉദ്യാനത്തിൽ പോകാൻ സാധ്യമല്ലാത്ത ദിവസങ്ങളിൽ തടവുകാർ ചെറിയതരം ജോലികൾ ചെയ്തുകൊണ്ട് ജീവിച്ചു.
നൂറിലേറെ യുദ്ധക്കുറ്റവാളികളെ പാർപ്പിക്കാൻ ഉദ്ദ്യേശിച്ചാണ് സഖ്യകക്ഷികൾ 1946 നവംബറിൽ ഈ തടവറ ഉപയോഗിച്ചുതുടങ്ങിയത്.
ഏതുസമയത്തു  അവിടെ ഉണ്ടാവാമായിരുന്ന അറുപതിലേറെ സൈനികരെ കൂടാതെ നാലുരാജ്യങ്ങളിലെയും ജയിൽവാർഡന്മാരും നാലു ജയിൽ ഡയറക്ടർമാരും അവരുടെ സഹായികളും നാലു സൈനിക ഡോക്ടർമാരും പാചകക്കാരും വിവർത്തകരും പരിചാരകരും ജോലിക്കാരും മറ്റുള്ളവരും എല്ലാം അവിടെ ഉണ്ടായിരുന്നു.
തീർത്തും അനാവശ്യമായ വിഭവവിന്യാസത്തിന് ഉദാഹരണമായിരുന്നു ഇത്.
ഇതു കൂടാതെ ഇതിന്റെയെല്ലാം ചെലവു വഹിക്കേണ്ടിവന്ന പശ്ചിമ ബർളിൻ സർക്കാരിനാവട്ടെ ആ തടവറയുടെ യാതൊരു അധികാരവും ഇല്ലായിരുന്നുതാനും.
ആകെ ഉണ്ടായിരുന്ന ഏഴു തടവുകാർക്കുവേണ്ടിയായിരുന്നു ഈ വലിയതോതിലുള്ള വിഭവവിന്യാസമെല്ലാം, കൂടാതെ നാളുകൾ ചെല്ലുന്തോറും തടവുകാർ വിട്ടയയ്ക്കപ്പെടുന്നതോടെ അനാവശ്യചെലവുകൾ ഏറിയും വന്നു.
1966 -ൽ സ്പീയറിനെയും ഷിറാക്കിനെയും മോചിപ്പിച്ചതോടെ ഹെസ് മാത്രമായി അവിടെയുള്ള ഏക തടവുകാരൻ.
തടവുകാരെ വേറൊരിടത്തേക്കു മാറ്റാനോ, വിട്ടയയ്ക്കാനോ, ഒറ്റയ്ക്ക് മറ്റെവിടെയെങ്കിലും താമസിപ്പിക്കാനോ ഒക്കെ പല ആവശ്യങ്ങളും ഉയർന്നെങ്കിലും അതൊന്നും നടപ്പിലായില്ല.
അവലംബം പുറത്തേക്കുള്ള കണ്ണികൾ Spandau Prison എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്പാർക്ക്
കേരളത്തിൽ സംസ്ഥാനജീവനക്കാരുടെ ശമ്പളവിതരണം, ഔദ്യോഗികജീവിതവുമായി ബന്ധപ്പെട്ട മറ്റ് സർവ്വീസ് കാര്യങ്ങൾ എന്നിവ സമഗ്രമായി ശേഖരിക്കുന്നതിനും കൈകാര്യം ചെയ്യുന്നതിനും കേരളാ സ്റ്റേറ്റ് ഐ.ടി. മിഷൻ തയ്യാറാക്കിയിട്ടുള്ള ഓൺലൈൻ സേവനസംവിധാനമാണ് സ്പാർക്ക് (Service and Payroll Administrative Repository for Kerala http://www.spark.gov.in/webspark Archived 2012-04-04 at the Wayback Machine . ) നാഷണൽ ഇൻഫോർമാറ്റിക്സ് സെന്ററിന്റെ സഹായത്തോടെയാണ് ഈ സംവിധാനം നിലനിൽക്കുന്നത്.
മാർച്ച് 2005 മുതൽ ഈ പദ്ധതി പ്രവർത്തന ഘട്ടത്തിലാണ്.
സംസ്ഥാനത്തെ മുഴുവൻ വകുപ്പുകളിലും സ്പാർക്ക് വഴിയുള്ള ശമ്പളവിതരണനടപടികൾ പൂർത്തിയായിക്കഴിഞ്ഞു.
സംസ്ഥാനജീവനക്കാരുടെ കേന്ദ്രീകൃതഡേറ്റാബേസ് സംവിധാനമായി സ്പാർക്ക് മാറിക്കഴിഞ്ഞു.
സംസ്ഥാനത്തെ എല്ലാ ജീവനക്കാർക്കും അതുല്യമായ  പെൻ (PEN- Permanent Employee Number) എന്ന നമ്പർ നൽകിയിട്ടുണ്ട്.
ഓരോ ജീവനക്കാരനും സ്വയം രഹസ്യമായി സൂക്ഷിച്ചുവയ്ക്കേണ്ട പാസ്‌വേർഡും നൽകിയിട്ടുണ്ട്.
സ്പാർക്കിന്റഎ വെബ്സൈറ്റിൽ ഇവ നൽകി തന്റെ അതുവരെയുള്ള സർവ്വീസ് ചരിത്രവും ശമ്പളബില്ലും കാണാനുള്ള അവസരമുണ്ട്.
ഓഫീസ് മേധാവിയ്ക്ക് നൽകിയിരിക്കുന്ന യൂസർനെയിമും പാസ്‌വേർഡുമാണ് യതാർത്ഥത്തിൽ സ്പാർക്കിൽ വിവരങ്ങൾ കൂട്ടിച്ചേർക്കുന്നതിനും തിരുത്തുന്നതിനും ആധികാരികത നൽകുന്നത്.
G2E web based Personnel Administration and Accounts software എന്ന സോഫ്റ്റ്‌വെയറാണ് ഇതിനുപിന്നിൽ പ്രവർത്തിക്കുന്നത്.
സാദ്ധ്യതകൾ
ലീവ് സാലറി,  അരിയർ ബിൽ രൂപപ്പെടുത്തൽ, എൽ.പി.സി, സ്ഥലംമാറ്റം, വരുമാനനികുതി, സ്റ്റാറ്റിസ്റ്റിക്കൽ പഠനം, റിപ്പോർട്ടുകളുടെ ക്രോഡീകരണം എന്നിങ്ങനെ എല്ലാ ആധികാരികപ്രവർത്തനങ്ങൾക്കും തത്സമയ വിവര വിനിമയോപാധിയായി സ്പാർക്ക് ഉപയോഗിക്കാം.
സ്പാനിഷ് മസാല ഇംഗ്ലീഷ് വിലാസം https://ml.wikipedia.org/wiki/Spanish_Masala
ലാൽ ജോസിന്റെ സംവിധാനത്തിൽ ദിലീപ് , കുഞ്ചാക്കോ ബോബൻ , ഡാനിയേല സാക്കേൾ എന്നിവർ പ്രധാനകഥാപാത്രങ്ങളെ അവതരിപ്പിച്ച് 2012 ജനുവരി 20-ന് പുറത്തിറങ്ങിയ മലയാളചലച്ചിത്രമാണ് സ്പാനിഷ് മസാല .
ബെന്നി പി. നായരമ്പലമാണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
ബിഗ് സ്ക്രീൻ പ്രൊഡക്ഷൻസിന്റെ ബാനറിൽ നൗഷാദ് നിർമ്മിച്ച ഈ ചിത്രം പ്ലാസ റിലീസ് വിതരണം ചെയ്തിരിക്കുന്നു.
അഭിനേതാക്കൾ ദിലീപ് – ചാർളി കുഞ്ചാക്കോ ബോബൻ – രാഹുൽ ഡാനിയേല സാക്കേൾ – കമീല ബിജു മേനോൻ – മേനോൻ നെൽസൺ – പപ്പൻ വിനയ പ്രസാദ് – രാഹുലിന്റെ അമ്മ കലാരഞ്ജിനി – ചാർളിയുടെ അമ്മ നിവിൻ പോളി – ജോർജ്ജ് (അതിഥിവേഷം) അർച്ചന കവി – ലില്ലിക്കുട്ടി (അതിഥിവേഷം) നിർമ്മാണം ചിത്രീകരണം
സ്പെയിനിന്റെ തലസ്ഥാനമായ മാഡ്രിഡിലാണ് സ്പാനിഷ് മസാലയുടെ ഭൂരിഭാഗവും ചിത്രീകരിച്ചത്.
ചിത്രത്തിലെ ഒരു ഗാനം ഓസ്ട്രിയയുടെ തലസ്ഥാനമായ വിയന്നയിൽ വച്ച് ദൃശ്യവത്കരിച്ചു.
കൊച്ചിയിലും ആലപ്പുഴയിലുമായിട്ടാണ് ചിത്രത്തിന്റെ അവശേഷിക്കുന്ന ഭാഗങ്ങൾ ചിത്രീകരിച്ചത്.
ഗാനരചന നിർവ്വഹിച്ചിരിക്കുന്നത് ആർ. വേണുഗോപാൽ, സംഗീതസംവിധാനം നിർവ്വഹിച്ചിരിക്കുന്നത് വിദ്യാസാഗർ .
"ആരെഴുതിയാവോ" കാർത്തിക് , ശ്രേയ ഘോഷാൽ 4:53 2.
"ഹയ്യോ" യാസിൻ നസീർ, ഫ്രാങ്കോ 5:23 3.
"ഇരുളിൽ ഒരു കൈത്തിരി" കാർത്തിക് , വിദ്യാസാഗർ 4:17 4.
"അക്കരെ നിന്നൊരു" വിനീത് ശ്രീനിവാസൻ , സുജാത മോഹൻ 4:37 5.
"ഓമനത്തിങ്കൾ" നിഖിത 1:48 6.
"ഇരുളിൽ ഒരു" ഉദിത് നാരായൺ , വിദ്യാസാഗർ 4:18 അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് സ്പാനിഷ് മസാല ഇന്റർനെറ്റ് മൂവി ഡാറ്റാബേസിൽ സ്പാനിഷ് മസാല – മലയാളസംഗീതം.
സ്പാമിംഗ് ഇംഗ്ലീഷ് വിലാസം https://ml.wikipedia.org/wiki/Spamming വലിയ അളവിലുള്ള സ്പാം സന്ദേശങ്ങൾ അടങ്ങിയ ഒരു ഇമെയിൽ ഇൻബോക്സ് ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി
വാണിജ്യപരമായ പരസ്യങ്ങൾക്കായി, മതപരിവർത്തനത്തിന് അല്ലെങ്കിൽ എതെങ്കിലും രാഷ്ട്രീയ വിശ്വാസത്തിനു വേണ്ടി, ഏതെങ്കിലും നിരോധിത ആവശ്യത്തിനായി (പ്രത്യേകിച്ച് ഫിഷിംഗ് വഴി വഞ്ചിക്കുക എന്ന ഉദ്ദേശ്യം) അല്ലെങ്കിൽ നിരവധി സ്വീകർത്താക്കൾക്ക് അവർ ആവശ്യപ്പെടാത്ത ഒന്നിലധികം സന്ദേശങ്ങൾ (സ്പാം) അയയ്ക്കുന്നതിനുള്ള സന്ദേശമയയ്‌ക്കൽ സംവിധാനങ്ങളുടെ ഉപയോഗമാണ് സ്‌പാമിംഗ് .
ഒരേ ഉപയോക്താവിന് ഒരേ സന്ദേശം ആവർത്തിച്ച് അയയ്ക്കുന്നു.
സ്പാമിന്റെ ഏറ്റവും വ്യാപകമായ അംഗീകൃത രൂപം ഇമെയിൽ സ്പാം ആണെങ്കിലും, മറ്റ് മാധ്യമങ്ങളിൽ സമാനമായ ദുരുപയോഗങ്ങൾക്ക് ഈ പദം പ്രയോഗിക്കുന്നു: ഇൻസ്റ്റന്റ് മെസ്സേജ് സ്പാം, യൂസ്നെറ്റ് ന്യൂസ് ഗ്രൂപ്പ് സ്പാം, വെബ് സെർച്ച് എഞ്ചിൻ സ്പാം, ബ്ലോഗ് സ്പാം, വിക്കി സ്പാം, ഓൺലൈൻ ക്ലാസിഫൈഡ് പരസ്യങ്ങൾ മൂലമുള്ള സ്പാം, മൊബൈൽ ഫോൺ മെസ്സേജ് സ്പാം, ഇന്റർനെറ്റ് ഫോറം സ്പാം, ജങ്ക് ഫാക്സ് ട്രാൻസ്മിഷനുകൾ, സോഷ്യൽ സ്പാം, സ്പാം മൊബൈൽ ആപ്ലിക്കേഷനുകൾ, ടെലിവിഷൻ പരസ്യം ചെയ്യലിനും ഫയൽ പങ്കിടുന്നതുമായി ബന്ധപ്പെട്ട സ്പാം മുതലായവ.
മോണ്ടി പൈത്തൺ സ്കെച്ചിൽ നിന്നാണ് ഈ പദം ഉത്ഭവിച്ചത്, അവിടെ ഒരു റെസ്റ്റോറന്റ് സ്പാം (മാംസം) ഉപയോഗിച്ച് വിഭവങ്ങൾ വിളമ്പുന്നു, കൂടാതെ വൈക്കിംഗ്സ് "സ്പാം" എന്ന ഗാനം ആവർത്തിക്കുന്നത് അനാവശ്യ ഇമെയിലുകളുടെ അമിതവും ആവർത്തിച്ചുള്ളതുമായ സ്വഭാവത്തെ പ്രതീകപ്പെടുത്തുന്നു.
പരസ്യദാതാക്കൾക്ക് അവരുടെ മെയിലിംഗ് ലിസ്റ്റുകൾ, സെർവറുകൾ , ഇൻഫ്രാസ്ട്രക്ചറുകൾ, ഐപി ശ്രേണികൾ, ഡൊമെയ്‌ൻ നാമങ്ങൾ എന്നിവയുടെ മാനേജ്‌മെന്റിനപ്പുറം പ്രവർത്തനച്ചെലവുകളൊന്നും ഇല്ലാത്തതിനാൽ സ്‌പാമിംഗ് സാമ്പത്തികമായി ലാഭകരമാണ്.
സ്‌പാം മൂലം  സമയം നഷ്‌ടമാകുന്നതിന് സാധ്യതയുള്ള സ്‌കാമുകൾക്കും കാരണമാകുന്നു, ഇത് കൈകാര്യം ചെയ്യാൻ അധിക സ്റ്റോറേജ് ശേഷി ആവശ്യമായി വരുന്നത് പൊതുജനങ്ങളെയും ഇന്റർനെറ്റ് സേവന ദാതാക്കളെയും ബാധിക്കുന്നു.
ലോകമെമ്പാടുമുള്ള ഗവൺമെന്റുകൾ സ്പാമുമായി ബന്ധപ്പെട്ട പ്രശ്നങ്ങൾ പരിഹരിക്കുന്നതിന് നിയമങ്ങൾ സൃഷ്ടിച്ചിട്ടുണ്ട്.
സ്പാം സൃഷ്ടിക്കുന്ന വ്യക്തിയെ സ്പാമർ എന്ന് വിളിക്കുന്നു.
പദോൽപ്പത്തി മോണ്ടി പൈത്തണിന്റെ "സ്പാം" സ്കെച്ചിൽ നിന്നുള്ള മെനുവിൽ നിന്നാണ് ഈ പദം ഉരുത്തിരിഞ്ഞത്.
ഒരു ഉപഭോക്താവിനെ അതിശയിപ്പിക്കുന്ന വിധത്തിൽ മിക്കവാറും എല്ലാ വിഭവങ്ങളിലും സ്പാം ഉൾപ്പെടുത്തിയിട്ടുണ്ട്.
1970-ലെ ബിബിസി സ്കെച്ച് കോമഡി ടെലിവിഷൻ പരമ്പരയായ മോണ്ടി പൈത്തൺസ് ഫ്ലയിംഗ് സർക്കസിന്റെ "സ്പാം" സ്കെച്ചിൽ നിന്നാണ് സ്പാം എന്ന പദം ഉരുത്തിരിഞ്ഞത്.
ഒരു കഫേയിൽ സജ്ജീകരിച്ചിരിക്കുന്ന സ്കെച്ചിൽ ഒരു പരിചാരിക ഒരു മെനു വായിക്കുന്നു, അതിൽ എല്ലാ ഇനങ്ങളിലും ടിന്നിലടച്ച സ്പാം(മാംസം) ഉച്ചഭക്ഷണത്തിൽ ഉൾപ്പെടുന്നു.
പരിചാരിക സ്പാം ഉൾപ്പെടുത്തിയ ഭക്ഷണങ്ങളുടെ മെനു വായിക്കുമ്പോൾ, വൈക്കിംഗുകളുടെ ഒരു കോറസ് "സ്പാം, സ്പാം, സ്പാം, സ്പാം... ലവ്ലി സ്പാം! വണ്ടർഫുൾ സ്പാം!"
എന്ന് ആവർത്തിച്ചുകൊണ്ട് എല്ലാ സംഭാഷണങ്ങളും ഒരു ഗാനത്തിലൂടെ മുക്കിക്കളയുന്നു.
1980-കളിലെ ബിബിഎസ്(BBS)-കളിലും എംയുഡി(MUD)-കളിലും സ്‌പാം എന്നത് ഒരു ദുരുപയോഗത്തെ സൂചിപ്പിക്കുന്നു, അവിടെ ഉപയോക്താക്കൾക്ക് സ്‌ക്രീനിൽ ആവർത്തിച്ചുള്ള സന്ദേശങ്ങൾ കൊണ്ട് നിറയുന്നു, പലപ്പോഴും "സ്‌പാം" എന്ന വാക്ക് കൊണ്ട് ഉദ്ദേശിക്കുന്നത്, മറ്റുള്ളവർക്ക് സേവനങ്ങൾ ഉപയോഗിക്കുന്നത് ബുദ്ധിമുട്ടോ അസാധ്യമോ ആക്കുന്നതിനെയാണ്.
പീപ്പിൾ ലിങ്ക്, എഒഎൽ(AOL) പോലുള്ള പഴയ ചാറ്റ് റൂമുകളിൽ, ആളുകളെ ചിരിപ്പിക്കാനും പരസ്പരം ബന്ധിപ്പിക്കാനും അവർ മോണ്ടി പൈത്തണിൽ നിന്നുള്ള ധാരാളം രസകരമായ ഉദ്ധരണികൾ ഉപയോഗിച്ചു.
ഓൺലൈനിൽ എല്ലാവർക്കുമായി പങ്കിട്ട ഒരു തമാശ പോലെയായിരുന്നു അത്.
ചാറ്റ് റൂമുകളിൽ, പുതുമുഖങ്ങളെ ശല്യപ്പെടുത്താനും അവരെ ഓടിക്കാനും ആളുകൾ മോണ്ടി പൈത്തൺ ഉദ്ധരണികൾ ഉപയോഗിച്ചു, അങ്ങനെ പതിവുകാർക്ക് ചാറ്റിംഗ് തുടരാനാകും.
സ്റ്റാർ വാർസ് ആരാധകർ സ്റ്റാർ ട്രെക്ക് റൂമുകളിലേക്ക് അതിക്രമിച്ചുകയറി സ്റ്റാർ ട്രെക്ക് ആരാധകരെ വിട്ടുപോകുന്നത് പോലെ എതിരാളി ഗ്രൂപ്പുകളുടെ ആരാധകരെ തടയാനും വേണ്ടി അവർ അത് ചെയ്തു.
ചാറ്റിൽ ആർക്കൊക്കെ സംസാരിക്കാമെന്നത് നിയന്ത്രിക്കാനുള്ള ഒരു മാർഗമായിരുന്നു അത്.
പിന്നീട് യൂസ്‌നെറ്റിൽ, "സ്‌പാം" എന്ന അർത്ഥത്തിൽ ഒരേ സന്ദേശം നിരവധി തവണ പോസ്റ്റുചെയ്യുക, ഒന്നിലധികം ന്യൂസ് ഗ്രൂപ്പുകളിൽ ഈ സന്ദേശങ്ങൾ കൊണ്ട് നിറഞ്ഞു.
ഈ പദം മോണ്ടി പൈത്തൺ സ്കെച്ചിൽ നിന്ന് കടമെടുത്തതാണ്, അവിടെ മെനുവിൽ "സ്പാം" അമിതമായി പ്രത്യക്ഷപ്പെട്ടു, ഈ രീതിയിൽ "സ്പാം" ആദ്യമായി ഉപയോഗിച്ചവരിൽ ഒരാളാണ് ജോയൽ ഫർ.
സ്പാർക്ക് പ്ലഗ് ഒരു സ്പാർക്ക് പ്ലഗ്
വാഹന എഞ്ചിനുകളിൽ ഇന്ധനം കത്തിക്കാൻ ഉപയോഗിക്കുന്ന ഉപകരണമാണ് സ്പാർക്ക് പ്ലഗ് .
എഞ്ചിൻ സിലിണ്ടറിന്റെ അടച്ച അഗ്രഭാഗത്തുള്ള ഒരു വാൽ‌വിലൂടെ ഇന്ധനവും വായുവും കലർന്ന മിശ്രിതം സിലിണ്ടറിനും പിസ്റ്റണിനുമിടയിലുള്ള ഭാഗത്തേക്കെത്തുന്നു.
ഇവിടെ സജ്ജീകരിച്ചിട്ടുള്ള സ്പാർക്ക് പ്ലഗാണ് ഈ മിശ്രിതത്തെ കത്തിക്കുന്നത്.
ഇതിലൂടെ ഉണ്ടാകുന്ന ഉന്നതമർദ്ദം മൂലം പിസ്റ്റൺ പുറകിലേക്ക് ചലിക്കുകയും എഞ്ചിൻ പ്രവർത്തിച്ചു തുടങ്ങുകയും ചെയ്യുന്നു.
അവലംബം പുറംകണ്ണികൾ Spark plugs എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്പാനിഷ് തിയേറ്റർ ഇംഗ്ലീഷ് വിലാസം https://ml.wikipedia.org/wiki/Spanish_Theatre
ക്രിസ്തുവർഷം ആദ്യശതകങ്ങൾ മുതൽക്കുതന്നെ സ്പെയിനിൽ നാടകീയ കലാരൂപങ്ങൾക്ക് പ്രചാരമുണ്ടായിരുന്നു.
പള്ളികളിലെ ആഘോഷങ്ങളോടനുബന്ധിച്ച് നടന്നിരുന്ന കലാപരിപാടികളിൽ പലതിനും നാടകസ്വഭാവമുണ്ടായിരുന്നു.
പള്ളികളിലെ കലാപരിപാടികൾക്കെതിരെ വിലക്ക് വന്നതോടെ, അവ ജനം ഏറ്റെടുക്കുകയും പ്രചരിപ്പിക്കുകയും ചെയ്തു.
എങ്കിലും മൂറുകളുടെ അധിനിവേശത്തോടെ, തെക്കൻ സ്പെയിനിൽനിന്നും ജനകീയകലകൾ തുടച്ചുമാറ്റപ്പെട്ടു.
വടക്കു-കിഴക്കൻ സ്പെയിനിൽ പൌരോഹിത്യം അധികാരം ആർജിച്ചതോടെ, പാരമ്പര്യകലകളുടെ ചൈതന്യവും ശക്തിയും ഇല്ലാതാവുകയും കർശനമായ മതനിഷ്ഠകൾ നടപ്പാക്കപ്പെടുകയും ചെയ്തു.
മദ്ധ്യകാലഘട്ടം
മധ്യകാലഘട്ടത്തിലാണ് ആരാധനാധിഷ്ഠിതമായ നാടകം ആദ്യമായി പെനിൻസുലയിൽ അരങ്ങേറിയത്.
ആരാധനാപുസ്തകത്തിൽനിന്ന് ആശയങ്ങൾ സ്വീകരിച്ച് അവതരിപ്പിച്ചിരുന്ന ' ട്രോപ്സ് ' (Tropes) എന്ന കലാരൂപത്തിൽനിന്നാണ് സ്പെയിനിൽ നാടകം ഉടലെടുത്തത്.
പ്രത്യേകം തയ്യാറാക്കിയ വേദികളിലാണ് ഇത്തരം ആരാധനാ നാടകങ്ങൾ അരങ്ങേറിയത്.
ഒൻപതാം ശതകം മുതൽ പതിനൊന്നാം ശതകം വരെയുള്ള മൂറിഷ് ആധിപത്യം നാടകത്തിന്റെ വളർച്ചക്ക് മങ്ങലേൽപ്പിച്ചു.
സാധാരണ സമൂഹത്തിന്റെയും പുരോഹിതവിഭാഗത്തിന്റെയും കലാസങ്കല്പങ്ങൾ തമ്മിലുള്ള സംഘർഷം അക്കാലയളവിൽ പ്രകടമായിരുന്നു.
പതിനാലാം ശതകത്തിന്റെ ആദ്യപകുതിയിൽ കോർപ്പസ് ക്രിസ്റ്റി പ്രൊഡക്ഷൻ സംഘടിപ്പിക്കപ്പെട്ടതോടെ, പള്ളിക്കും സാധാരണ ജനസമൂഹത്തിനും അവരുടേതായ നാടകാസ്വാദത്തിനും പ്രചരണത്തിനും വഴി തുറന്നുകിട്ടി.
എങ്കിലും മതാത്മകമായ ആരാധനാ സമ്പ്രദായത്തിന് തന്നെയായിരുന്നു മുൻതൂക്കം.
പതിനഞ്ചാം ശതകത്തോടെ, ഘോഷയാത്രയുടെ മതാത്മക പരിവേഷം ഇല്ലാതാവുകയും ജനകീയകലാരൂപങ്ങൾ ശക്തിയാർജിക്കുകയും ചെയ്തു.